- Hindi News
- National
- इंटरनेट... नलखेड़ा ब्लॉक की नेट स्पीड बढ़ाई, कालापीपल व शुजालपुर को भी मिलेगा फायदा
इंटरनेट... नलखेड़ा ब्लॉक की नेट स्पीड बढ़ाई, कालापीपल व शुजालपुर को भी मिलेगा फायदा
शाजापुर | संचार क्षेत्र में निजी कंपनियों से प्रतिस्पर्धा करने के लिए अब बीएसएनएल ने भी पूरी तैयारी कर ली है। जल्द ही शाजापुर और आगर जिले की सभी ग्राम पंचायतों को बीएसएनएल के माध्यम से ई-ग्राम पंचायत बना दिया जाएगा। गांवों में इंटरनेट की दिक्कत न आए, इसके लिए अलग से फाइबर केबल डाली जा रही है। नलखेड़ा ब्लॉक की 40 से ज्यादा ग्राम पंचायतों को जोड़ लिया गया है। 35 ग्राम पंचायतों को पंचायत के नाम कनेक्शन भी हो चुके हैं। टीडीएम कृष्णा पाटील ने बताया उक्त लाइन डालने के बाद क्षेत्र में इंटरनेट की स्पीड बढ़ जाएगी। यही सुविधा शाजापुर और आगर दोनों जिले की सभी 554 ग्राम पंचायतों में शुरू की जाना है। शुजालपुर और कालापीपल में काफी काम हो चुका है। संभवत: अगले माह तक इन क्षेत्रों में भी नेट की स्पीड बढ़ जाएगी। शेष ब्लॉकों में तेजी से काम किया जाएगा।
tgl_Latn sot_Latn hin_Deva hin_Deva hin_Deva